Aga tuisk on lahe, kui ei pea seda kuskil maantee peal üle elama. Tulime ämma juurest lõunalt ja ei saanud autot hoovi ajada, sest meie pisikesel tänaval pole sahka käinud. Kaevasime oma autole tänava äärde pesa, mille käigus jäi auto loomulikult kinni ja sai igasugust muud kino, eile ostetud pisike lumelabidas auto jaoks leidis kohe rakendust. Siis hüppasin kähku tuppa, võtsin mütsi, salli ja kindad ja kukkusin hoovi läbikäiku kühveldama. Kõik homse nimel - kuna homsest algab meie  lumekoristusnädal, siis on kasulik vähemalt osa täna ära rookida, mis sest, et kasutegur paistab esialgu väike. Aga pärast tänahommikust lumekoristust on maha sadanud vähemalt 20 cm. Vägev!